શ્રદ્ધા સારી ઓફર મળે તો હોલિવૂડ જવા પણ ઇચ્છે છે. તે કહે છે કે હું ભારતની છું અને હિન્દી ફિલ્મોનો ભાગ છું. મારા માટે આ ખુશીની વાત છે. જો કોઇ સારી ઓફર મળશે તો જ હું હોલિવૂડ જવાનું પસંદ કરીશ. જો ઓફર મજેદાર નહીં હોય તો હું જ્યાં છું ત્યાં જ સારી છું. ગ્લેમરસ હોવું એક અભિનેત્રી અને તેના બિઝનેસનું અભિન્ન અંગ છે. અભિનેત્રીઓએ હંમેશાં આકર્ષક દેખાવું પડે છે, પરંતુ શ્રદ્ધા આ વાતમાં વિશ્વાસ રાખતી નથી. તે કહે છે, હંમેશાં આકર્ષક દેખાવું તેવો કોઇ નિયમ નથી. જ્યારે તમે બહાર જાઓ છો ત્યારે તમારે આકર્ષક દેખાવાનું હોય છે, પરંતુ હું કપડાં હંમેશાં એ જ પહેરું છું, જે મને પસંદ છે. આજે જે ઝીરો ફિગરનો ટ્રેન્ડ છે તેનો શ્રદ્ધા પણ વિરોધ કરે છે. તે માત્ર એક્ટિંગને મહત્ત્વ આપે છે. •